
Tisztelt Képviselő-testület !
A Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Kft. székhelye az önkormányzat tulajdonában lévő Martfű, Hősök tere 10. szám alatti ingatlan. 
Az épület földszintjének egy részét használja a Kft, az épület egyébként kihasználatlan, üzemeltetése gazdaságtalan. 
Ezen szempontokat figyelembe véve célszerű a Kft. székhelyét a Martfű, Szent István tér 1. szám alatti Polgármesteri Hivatal épületébe áthelyezni, ahol elhelyezésükre megfelelő terület áll rendelkezésre. 
Ezzel a Hősök tere 10. szám alatti ingatlan más célokra bérbe adható, esetleg értékesíthető.
Az alapító okirat szerint a Kft. telephelye jelenleg a Martfű, Szolnoki út 716/8. hrsz-ú ingatlan, melynek megtartásával a Martfű, Május 1. út 1. szám alatti épülettel kívánjuk a Kft. telephelyét bővíteni a hulladékgazdálkodási ágazat megfelelő működése érdekében. 
A székhely és telephely változását a Kft. alapító okiratában módosítani kell. 
A módosított és egységes szerkezetbe foglalt alapító okiratot az előterjesztés melléklete tartalmazza. 
A módosítás megában foglalja a Képviselő-testület döntése alapján az ügyvezető személyének változását is. 
Az alapító okirat módosításán túl, a Képviselő-testületnek határozatot kell hoznia arról, hogy a Kft. a jövőben az új Ptk. szabályaival összhangban kíván továbbműködni.
Ezt a kötelezettséget a Polgári Törvénykönyvről szóló 2013. évi V. törvény hatálybalépésével összefüggő átmeneti és felhatalmazó rendelkezésekről szóló 2013. évi CLXXVII. törvény 5. §-a írja elő, mely szerint
„a Ptk. hatálybalépésekor a cégjegyzékbe bejegyzett /……./ gazdasági társaság a Ptk. hatálybalépését követő első létesítő okirat módosításával egyidejűleg köteles a Ptk. rendelkezéseivel összhangban álló továbbműködéséről dönteni, és a legfőbb szervi határozatot a cégbírósághoz benyújtani.”
Kérem a Tisztelt Képviselő-testületet, hogy az alábbi határozati javaslatok elfogadásával a Kft. alapító okiratát módosítsa és döntsön a Ptk. szabályaival összhangban lévő továbbműködéséről. 
[bookmark: _GoBack]Határozati javaslat: 
Martfű Város Önkormányzata Képviselő-testületének 
……/2015.(……) határozata

a Martfűi Városfejlesztési Nonprofit Kft. alapító okiratának módosításáról
Martfű Város Önkormányzatának Képviselő-testülete megtárgyalta a Martfűi Városfejlesztési Nonprofit Kft. alapító okiratának módosítására vonatkozó előterjesztést, mely alapján a határozat mellékletét képező alapító okirat módosítást és az egységes szerkezetű alapító okiratot jóváhagyólag elfogadja. 
Erről értesülnek:
1. JNSZ Megyei Kormányhivatal 
2. Valamennyi képviselő helyben 
3. Martfűi Városfejlesztési Nonprofit Kft. helyben



Határozati javaslat: 
Martfű Város Önkormányzata Képviselő-testületének 
…../2015.(…….) határozata

a Martfűi Városfejlesztési Nonprofit Kft. Ptk. rendelkezésivel összhangban álló továbbműködéséről
Martfű Város Önkormányzatának Képviselő-testülete döntött arról, hogy a Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Korlátolt Felelősségű Társaság a Polgári Törvénykönyvről szóló 2013. évi V. törvény rendelkezéseivel összhangban működik tovább. 
Erről értesülnek: 
1. JNSZ Megyei Kormányhivatal 
2. Valamennyi képviselő helyben
3. Martfűi Városfejlesztési Nonprofit Kft. helyben 

Martfű, 2015. augusztus 19.

Dr. Papp Antal 
polgármester

image1.png




